
Διπλότυπο Δ.Ο.Υ. (Α/Α 822/24-01-2014)


ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.) τροποποίησης του καταστατικού της Εταιρείας Περιορισμένης Ευθύνης με την επωνυμία «THE WALT DISNEY COMPANY GREECE ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ»  και αριθμό ΓΕΜΗ 001774601000.
Ο ΠΡΟΕΔΡΟΣ
ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Ανακοινώνει ότι:
Την 30-1-2014 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης 152826, η υπ’ αριθ. 22072/16-1-2014 πράξη τροποποίησης της Συμβολαιογράφου Αθήνας ΕΥΓΕΝΙΑΣ ΙΩΑΝΝΟΥ ΠΑΚΟΥ περί τροποποίησης και κωδικοποίησης του καταστατικού της εταιρείας περιορισμένης ευθύνης με επωνυμία «THE WALT DISNEY COMPANY GREECE ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ»  (που είχε συσταθεί δυνάμει του υπ' αριθμόν 11231/8-12-1994 συμβολαίου που καταχωρήθηκε νόμιμα στα βιβλία Εταιρειών Περιωρισμένης Ευθύνης του Πρωτοδικείου Αθηνών με αύξοντα αριθμό γενικό 20453 και ειδικό 7188 και δημοσιεύθηκε σε περίληψη στο με αριθμό 6907/15-12-1994 Φ.Ε.Κ) και που γράφηκε στο Γ.Ε.ΜΗ., την 29/09/2012, με αριθμό ΓΕΜΗ  001774601000, σύμφωνα με την οποία, η μοναδική εταίρος εταιρεία με την επωνυμία «Disney Enterprises, Inc. », σύμφωνα με το πρακτικό της έκτακτης αυτόκλητης γενικής συνέλευσης από 10-1-2014, αποφάσισε:  

A) Την τροποποίηση του άρθρου (4) του καταστατικού της εταιρείας, το οποίο έχει ως εξής:

ΑΡΘΡΟ 4
Σκοπός της Εταιρείας αυτής είναι:

(1)
Η δημιουργία, απόκτηση, χρήση, η χορήγηση σε τρίτους και η εκχώρηση αδείας χρήσεως δικαιωμάτων πνευματικής και βιομηχανικής ιδιοκτησίας της εταιρείας ή τρίτων για χρήση σε σχέση:

(α) Με την κατασκευή, εμπορία και προώθηση πωλήσεων αγαθών ή την έκδοση εντύπων.

(β) Με μουσικές ή άλλες καλλιτεχνικές αναπαραγωγές ή εκτελέσεις.

(γ) Με προγράμματα ηλεκτρονικών υπολογιστών ή γενικά με οποιοδήποτε καταναλωτικό αγαθό, καθώς και η ενέργεια πάσης συναφούς πράξεως, η οποία απαιτείται ή κατατείνει στον παραπάνω σκοπό.

(2)
Η παραγωγή, κατασκευή, εισαγωγή, εξαγωγή, διάθεση, εκμετάλλευση και εμπορία και η εν γένει άσκηση κάθε επιχείρησης ή εμπορικής δραστηριότητας και ενασχόληση με τη διακίνηση οποιωνδήποτε προϊόντων που φέρουν ή αποτελούνται από δημιουργήματα πνευματικής ιδιοκτησίας της εταιρείας ή τρίτων.

(3)
Η συμμετοχή με οποιαδήποτε νομική μορφή ή τρόπο σε υφισταμένη ή συσταθησομένη εταιρεία ή επιχείρηση με συναφή σκοπό, καθώς και η άσκηση κάθε άλλης εμπορικής δραστηριότητας που είναι συναφής ή εξυπηρετεί τα συμφέροντα και τους σκοπούς της Εταιρείας.

(4)
Η παροχή υπηρεσιών διαφήμισης και προώθησης, συμπεριλαμβανομένων ενδεικτικά και όχι περιοριστικά: (α) υπηρεσιών διαφήμισης στα μέσα μαζικής ενημέρωσης, (β) αγοραπωλησιών τηλεοπτικού και ραδιοφωνικού διαφημιστικού χρόνου και (γ) κάθε άλλης δραστηριότητας που σχετίζεται με τα μέσα μαζικής ενημέρωσης.
Β) Στη συνέχεια έγινε η κωδικοποίηση του καταστατικού της άνω εταιρείας σε ενιαίο κείμενο.
Με εντολή Προέδρου ΕΒΕΑ
Η ΠΡΟΪΣΤΑΜΕΝΗ

ΤΗΣ ΔΙΕΥΘΥΝΣΗΣ ΜΗΤΡΩΩΝ & ΑΥΠΣ

ΠΑΝΑΓΙΩΤΑ ΑΘΑΝΑΣΙΟΥ

Kοινοποίηση:

«THE WALT DISNEY COMPANY GREECE ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ»    

ΛΕΩΦ. ΣΥΓΓΡΟΥ 170 ΤΚ 17671, ΚΑΛΛΙΘΕΑ.  
Η γνησιότητα της παρούσας, μπορεί να ελεγχθεί, στην Ηλ. Δ/νση: https://www.businessregistry.gr/ - επιλογή «Δημοσιότητα».

